༄༅། །ཕྱག་རྡོར་འཁོར་ཆེན་གྱི་དཀྱིལ་ཆོག་ལུང་གི་རྣམ་ངེས་བཞུགས་སོ། །
༄༅༅། །ད་ནི་དཀྱིལ་འཁོར་གྱི་ཆོ་ག་དེ་ཉིད་རྣམ་པར་ངེས་པ་བཤད་པར་བྱ་སྟེ། ཇི་
ལྟར་ཁོ་བོས་བཤད་པ་དེ་ལྟར་ནི་གཞུང་ལས་ཇི་སྐད་དུ། དེ་ནས་རྡོ་རྗེ་སློབ་དཔོན་མདུན། །སློབ་
མ་སྣོད་དང་ལྡན་པ་ཡིས། །མཎྜལ་ཟླུམ་པོ་ཁྲུ་གང་ཚད། །བྱི་དོར་ལེགས་བྱས་མེ་ཏོག་བཀྲམ། །
མཁའ་འགྲོ་མ་ཡི་གཏོར་མ་བཤམ། །སྣོད་ལྡན་སྤྱོད་ལམ་ལེགས་བྱས་ཏེ། །སློབ་དཔོན་ཁྱེད་ནི་
དགོངས་སུ་གསོལ། །བདག་མིང་འདི་ཞེས་བགྱི་བ་ནི། །དུས་འདི་ཉིད་ནས་བཟུང་ནས་ནི། །
སྙིང་པོ་བྱང་ཆུབ་ཐོབ་ཀྱི་བར། །བླ་མ་དམ་པར་གསོལ་འདེབས་ཀྱིས། །བདག་གི་བླ་མ་མཛད་
དུ་གསོལ། །སེམས་ཅན་མ་བསྒྲལ་བསྒྲལ་བ་དང༌། །མ་གྲོལ་བ་རྣམས་དགྲོལ་བ་དང་། །
དབུགས་མ་ཕྱུང་བ་དབུགས་དབྱུང་དང༌། །མྱ་ངན་མི་འདའ་འདའ་བ་དང་། །རྫོགས་པའི་
སངས་རྒྱས་སྒྲུབ་པའི་ཕྱིར། །བླ་མར་ཞུ་བ་ཁྱོད་སྤྲོའམ། །སློབ་དཔོན་གནང་བ་བྱིན་ནས་ནི། །
སློབ་མས་ཅི་འབྱོར་པས་མཆོད་ནས། །དགོས་པ་ཐམས་ཅད་བྲི་བར་བྱ། །ལུང་རྣམས་ཕོག་ལ་
བསྙེན་པ་བྱ། །ཐིམ་ནས་སྡིག་པ་སྦྱང་བའི་ཕྱིར། །ཞི་བའི་སྦྱིན་སྲེག་བདུན་བྱས་ཏེ། །བར་ཆད་
བསལ་ཕྱིར་གཏོར་མ་བཏང༌། །ཚོགས་བསགས་ཕྱིར་ན་མཆོད་པ་བཤམ། །མཁའ་འགྲོ་མ་ལ་
གཏོར་མ་བཏང་། །དེ་ནས་གོང་མའི་མཎྜལ་དེ། །བྱི་དོར་ལེགས་བྱས་མེ་ཏོག་བཀྲམ། །སྤྱོད་
ལམ་ལེགས་བྱས་མཆོད་པ་དབུལ། །ཕྱོགས་བཅུའི་སངས་རྒྱས་ཐམས་ཅད་དང༌། །དཀྱིལ་
-93-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འཁོར་གསང་བའི་ལྷ་ཚོགས་དང༌། །བྱང་ཆུབ་སེམས་དཔའ་ཐམས་ཅད་ལ། །སྒོ་གསུམ་དང་
བས་ཕྱག་འཚལ་ལོ། །སངས་རྒྱས་ཆོས་དང་དགེ་འདུན་ལ། །མཆོད་པ་བླ་ན་མེད་པས་མཆོད། །
འཁོར་བ་ཐོག་མ་མེད་པ་ནས། །མཚམས་མེད་ལྔ་དང་ཉེ་བ་ལྔ། །མི་དགེ་བཅུ་དང་ལྕི་བ་བརྒྱད། །
ཁ་ན་མ་ཐོ་བ་སོགས་པ། །འཕགས་པའི་ཚོགས་ལ་སོ་སོར་བཤགས། །རྐང་གཉིས་གཙོ་བོ་
སངས་རྒྱས་དང༌། །འདོད་ཆགས་བྲལ་བའི་ཆོས་རྣམས་དང༌། །ཚོགས་ཀྱི་ཞིང་གྱུར་དགེ་འདུན་
ལ། །དང་བའི་སེམས་ཀྱིས་སྐྱབས་སུ་མཆི། །ཕྱོགས་བཅུ་མཐའ་ཡས་ཞིང་རྣམས་ན། །མངོན་
པར་རྫོགས་པར་སངས་རྒྱས་ནས། །རིང་པོ་མ་ལོན་ཐམས་ཅད་ལ། །ཆོས་ཀྱི་འཁོར་ལོ་བསྐོར་
བར་བསྐུལ། །ཇི་སྲིད་འཁོར་བ་མ་སྟོངས་བར། །མྱ་ངན་མི་འདའ་གསོལ་བ་གདབ། །འཇིག་
རྟེན་དགེ་བཅུ་ཇི་སྙེད་པ། །ཉན་ཐོས་རང་རྒྱལ་དགེ་ཚོགས་བཅས། །སངས་རྒྱས་སྲས་བཅས་
འགྲོ་དོན་མཛད། །དེ་དག་ལ་ནི་ཡི་རང་ངོ༌། །དགེ་བཅུ་ཇི་སྙེད་སྤྱད་པ་དང༌། །བསྡུ་བའི་དངོས་
པོ་བཞི་དང་ནི། །ཕ་རོལ་ཕྱིན་པ་བཅུ་ལ་སོགས། །བྱང་ཆུབ་ཆེན་པོར་བསྔོ་བར་བགྱི། །བདག་
གི་ལུས་འདི་ཇི་སྲིད་དུ། །ལེན་པ་རྡོ་རྗེ་སློབ་དཔོན་དང༌། །སངས་རྒྱས་སྲས་དང་བཅས་པ་ལ། །
ངག་ཡིད་དང་བས་དབུལ་བར་བགྱི། །བྱང་ཆུབ་མཆོག་གི་རང་བཞིན་ཅན། །སེམས་ཅན་ཀུན་
ལ་ཁྱབ་པར་གནས། །མ་རྟོགས་འཁོར་བར་འཁྱམས་པ་རྣམས། །དེ་དག་དོན་དུ་སེམས་བསྐྱེད་
དོ། །དུས་གསུམ་སངས་རྒྱས་སྲས་བཅས་པའི། །སློབ་དང་སློབ་མར་གྱུར་པ་ཡིས། །སེམས་
ཅན་དོན་བྱེད་ཚུལ་ཁྲིམས་དང༌། །སྡོམ་པའི་ཚུལ་ཁྲིམས་ལྡན་པ་དང༌། །དགེ་བ་ཆོས་སྡད་ཚུལ་
ཁྲིམས་དག། ཡང་དག་བླངས་ཏེ་གནས་བགྱིད་དོ། །དུས་འདི་ཉིད་ནས་བཟུང་ནས་ནི། །འཁོར་
བའི་ཉེས་པས་མ་གོས་པར། །མཆོད་པ་ཀུན་དང་ལྡན་པར་ནི། །དུས་ཀུན་ཏུ་ནི་ལེགས་པར་
མནོས། །སྡིག་སྒྲིབ་སྦྱང་ཕྱིར་སྔགས་འདི་ནི། །མང་པོ་སློབ་མར་ཟློས་བཅུག་གོ། ༀ་ཨ་མྲྀ་ཏེ་
ཧཱུཾ། དེ་ནས་རྡོ་རྗེ་སློབ་དཔོན་གྱིས། །ཏིང་ངེ་འཛིན་ནི་གསུམ་བསྒོམས་ཏེ། །མཆོད་པ་དང་ནི་
-94-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས།
གཏོར་མ་བཤམ། །ས་ཡི་བདག་པོ་རྒྱས་པར་མཆོད། །སྣང་དང་མི་སྣང་ས་བདག་ལ། །ས་སློང་
བ་ཡི་གསོལ་བ་གདབ། །བྱིན་ནམ་མ་བྱིན་རྟགས་ཀྱིས་བརྟག། ལས་དང་སྔགས་དང་སྦྱིན་
སྲེག་དང༌། །མཚན་མ་མེད་པས་སྦྱང་བའོ། །བློ་དང་ལྷ་ཡིས་ས་བཟུང་ངོ༌། །ལྟོ་འཕྱེ་བརྟགས་
ལ་ས་བརྐོས་ཏེ། །སྟེང་དུ་བྱི་དོར་ལེགས་བྱས་ལ། །རྣལ་འབྱོར་ལུས་ཀྱི་ཁྲུ་གང་ཚད། །དཔངས་
སུ་ཁྲུ་གང་ཚད་དང་སྦྱར། །གསེར་རམ་དངུལ་ལམ་འཇིམ་པ་ལས། །བྱས་པའི་བུམ་པ་
བཅུའམ་དྲུག། བཙལ་ཏེ་ལེགས་པར་བཀྲུས་པ་དང༌། །དྲི་ཞིམ་བསྒོས་ཤིང་དཀར་པོར་བྱ། །དེ་
ནས་བུམ་པའི་ནང་དུ་ནི། །ཀན་ཏ་ཀ་རི་བྷི་ཧ་སྟ། །ཤིན་དྷ་ཀ་ནི་དྷན་དྷ་པ་ལ་དང༌། །ཏིག་ཏའི་
མེ་ཏོག་སྨན་ལྔ་བྱུང༌། །འབྲས་དང་སོ་བ་སྲན་ཏ་ཀ། ནས་དང་གྲོ་དང་ཏིལ་དང་ནི། །འབྲུ་སྣ་
བུམ་པའི་ནང་དུ་བླུགས། །གསེར་དང་དངུལ་དང་བྱུ་རུ་དང༌། །མུ་ཏིག་མན་ཤེལ་རིན་ཆེན་ལྔ། །
བུམ་པའི་ནང་དུ་བླུག་པར་བྱ། །བུ་རམ་སྦྲང་རྩི་ལན་ཚྭ་དང༌། །མར་དཀར་ཏིལ་གྱི་མར་དང་ལྔ། །
བུམ་པའི་ནང་དུ་བླུག་པར་བྱའོ། །འོ་མ་ཆུ་ཡིས་སྦྱངས་པ་ཡང་། །བུམ་པའི་ནང་དུ་བླུགས་ལ་
བཞག། དེ་དག་ཐམས་ཅད་བླུགས་པ་ལ། །གཟུངས་ཀྱི་ཕྲེང་བ་བཟླ་བར་བྱའོ། །ཁ་ཚར་མ་
ཉམས་རས་ཡུག་གི། བུམ་པའི་མགུལ་བ་བཅིངས་ཏེ་བཞག། དེ་ནས་སྟེགས་བུ་གྲུ་བཞིའི་
སྟེང༌། །མཎྜལ་ཟླུམ་པོ་ལྔ་བྱས་ཏེ། །དབུས་ཀྱི་མཎྜལ་མཐིང་ག་ལ། །ཤར་དང་ལྷོ་དང་ནུབ་དང་
བྱང༌། །དཀར་དང་སེར་དང་དམར་དང་ལྗང༌། །ཁ་དོག་ཚོན་གྱིས་བསྒྱུར་ལ་བཞག། གཙོ་བོའི་
བུམ་པ་དབུས་སུ་བཞག། འཁོར་གྱི་བུམ་པ་ཕྱོགས་མཚམས་དང༌། །ལས་ཀྱི་བུམ་པ་བྱང་ཤར་
མཚམས། །བུམ་པ་མི་དམིགས་སྟོང་པ་ལས། །ཡི་གེ་དཀར་པོ་བཾ་དུ་བསྒྱུར། །དེ་བསྒྱུར་བདུད་
རྩིས་བཀང་བ་ཡིས། །རིན་པོ་ཆེ་ཡི་བུམ་པར་བསམ། །དེ་ཡི་སྟེང་དུ་གསུམ་ལས་ནི། །རིན་
ཆེན་སྣ་བཞིའི་རི་རབ་བསམ། །སྟེང་དུ་སྤྲིན་སྒྲ་སྣོལ་མ་ལས། །སྣ་ཚོགས་རྡོ་རྗེ་བསམ་པར་བྱ། །
དེ་ཡི་ལྟེ་བར་པཾ་ལས་ནི། །པདྨ་འདབ་བརྒྱད་གེ་སར་བཅས། །པདྨའི་ལྟེ་བར་ཧཱུཾ་ལས་ནི། །
-95-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཞལ་ཡས་ཁང་ནི་མཛེས་པར་བསམ། །དེ་ཡི་སྟེང་དུ་པཾ་ལས་ནི། །ཆུ་སྐྱེས་པདྨ་གེ་སར་
བཅས། །དམ་ཚིག་འཁོར་ལོ་བསྐྱེད་པར་བྱ། །དེ་ནས་ཡེ་ཤེས་འཁོར་ལོ་ནི། །ཏིང་ངེ་འཛིན་
གྱིས་སྤྱན་དྲངས་ནས། །ཕྱག་རྒྱ་བཞི་ཡིས་གཉིས་མེད་བསྟིམ། །སྐུ་གསུང་ཐུགས་ཀྱིས་བྱིན་
གྱིས་བརླབས། །སྤྱན་ལ་སོགས་པས་དབང་བསྐུར་རོ། །མཆོད་ཡོན་སྔོན་དུ་འགྲོ་བ་ཡིས། །
མཆོད་པ་ལྔ་ནི་ཕུལ་ལ་བཞག། ཕྲེང་བའི་སྔགས་ནི་རྩེ་གཅིག་བཟླས། །
དེ་ནས་བུམ་པའི་སྙིང་པོ་ནི། །བུམ་ཚོ་གཅིག་ནི་བསྙེན་པ་དབུལ། །དུས་དང་གྲངས་
དང་མཚན་མ་ཡིས། །ཐུན་མཚམས་སྦྱོར་བ་རེ་རེ་ལ། །གཙོ་བོའི་བསྙེན་པ་བརྒྱ་རུ་དབུལ། །
འཁོར་ལོ་ལྔ་བཅུའི་གྲངས་ཀྱིས་དབུལ། །ཚོན་སྣ་ལྔ་ཡི་སྐུད་པ་ཡིས། །གཙོ་བོའི་བུམ་པའི་
མགུལ་ནས་བཅིང་། །གཟུངས་ཐག་སློབ་དཔོན་རང་གིས་བཟུང་། །བུམ་པ་ཆོས་ཉིད་ངང་དུ་
བསམ། །སྔགས་ནི་ཡེ་ཤེས་ཆུ་རྒྱུན་ནོ། །མཆོད་པ་གཏོར་མ་ཅི་རིགས་བསམ། །མཆོད་དང་
སྐྱབས་འགྲོ་སེམས་བསྐྱེད་ནས། །ཡང་དང་ཡང་དུ་བརྟན་པོར་བྱ། །དཀྱིལ་འཁོར་གཙོ་བོ་
བསྐྱེད་པ་ནི། །སྦྱོར་བ་དང་པོའི་ཏིང་ངེ་འཛིན། །སྟོང་པ་ཉིད་དུ་སྒོམ་པའོ། །དཀྱིལ་འཁོར་རྒྱལ་
མཆོག་ཏིང་ངེ་འཛིན། །ལྷ་བསྐྱེད་གསལ་བར་སྒོམ་པའོ། །ལས་རྒྱལ་མཆོག་གི་ཏིང་ངེ་འཛིན། །
ཡེ་ཤེས་ལྷ་ལ་མཆོད་པ་ནས། །དབང་བསྐུར་ཡན་ཆད་སྒོམ་པའོ། །སྐད་ཅིག་མ་ཡི་ཏིང་འཛིན་
གྱིས། །མིག་ཏུ་མ་དང་ཊ་ལས་ནི། །ཉི་མ་ཟླ་བ་བསམ་པར་བྱའོ། །ལྷ་ཡི་དཀྱིལ་འཁོར་མཁའ་
ལ་བཏེགས། །སྔགས་ནི་བཟླས་ཤིང་གསལ་བར་བསྒོམ། །སྐད་ཅིག་མ་ཡི་ཏིང་འཛིན་གྱིས། །
ཕྱག་ན་རྡོ་རྗེ་ཕྱག་གཉིས་པ། །མུན་ནག་ཆེན་པོ་སེར་སྤྲིན་འདྲ། །མདོག་ལྟར་འདུག་པ་ང་རོ་
ཅན། །ཞེ་སྡང་མེ་ལྟར་འབར་བ་བསྒོམ། །རྡོ་རྗེའི་ལྟ་སྟངས་བགེགས་བསྐྲད་དེ། །ཧཱུཾ། ལུས་
ངག་སེམས་ལ་གནས་པའི་བགེགས། །བགེགས་ཀྱི་ཚོགས་ཀུན་ང་ལ་ཉོན། །ང་ནི་དཔལ་ལྡན་
རྡོ་རྗེའི་སྟོབས། །བཀའ་ཡི་འཁོར་ལོ་རབ་སྦྱོར་བས། །ང་ཡི་བཀའ་ལས་སུ་འདའ་བ། །སྐུ་
-96-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
གསུང་ལས་བྱུང་གདབ་པར་བྱ། །གལ་ཏེ་དམ་ཚིག་ལས་འདས་ནས། །ཞིག་འགྱུར་འདི་ལ་ཐེ་
ཚོམ་མེད། །གདོན་གྱི་རིགས་སུ་གཏོགས་པ་རྣམས། །མི་དང་མི་མིན་འབྱུང་པོའི་ཚོགས། །འདི་
རུ་མ་གནས་གཞན་དུ་དེངས། །སུཾ་བྷ་ནི་ཡི་སྔགས་བཟླས་ཤིང་། །བྱང་ཤར་མཚམས་ནས་
བསྐོར་བར་བྱའོ། །གོམ་སྟབས་བརྒྱད་པའི་གར་བྱས་ཏེ། །ལག་པ་བསྐྱོད་དང་རྐང་པ་བསྐྱོད། །
སྨིན་མ་བསྐྱོད་དང་རབ་འདེགས་དང༌། །ཅུང་ཟད་ངོ་ཚའི་ཟུར་མིག་དང༌། །བརླ་རྒྱས་སྟན་ལ་
འདུག་པ་དང༌། །ཁ་ཡི་པདྨ་འཛུམ་དང་བཅས། །ཅུང་ཟད་དམར་བའི་མཆེ་བ་འཆའ། །ཀུན་ད་
ལྟར་དཀར་ཕྲེང་བ་དང༌། །སྐད་ཅིག་མ་ཡི་ཏིང་འཛིན་གྱིས། །ར་བ་དྲ་བ་གྱུར་པའོ། །སྐྱོབ་པ་
སངས་རྒྱས་ཐམས་ཅད་ཀྱི། །སྤྱོད་པའི་ཚུལ་དང་ཁྱད་པར་ལས། །ས་དང་ཕ་རོལ་ཕྱིན་པ་ལ། །
ལྷ་མོ་ཁྱོད་ནི་དཔང་དུ་གྱུར། །སྐྱོབ་པ་ཤཱཀྱ་སེངྒེ་ཡིས། །ཇི་ལྟར་བདུད་ཀྱི་སྡེ་བཅོམ་ལྟར། །དེ་
བཞིན་དུ་ནི་བདུད་ཀྱི་སྡེ། །ཕམ་པར་བྱས་ཏེ་དཀྱིལ་འཁོར་བྲི། །ལྷ་མོ་ས་ལ་ཐིམ་པར་བསམ། །
བདག་ཉིད་ཕྱག་ན་རྡོ་རྗེ་ཡིས། །ང་རྒྱལ་ཅན་དང་ཆ་ལུགས་བཅས། །དཔྲལ་བར་དྲི་ཡི་ཐིག་ལེ་
བྱ། །མཆོད་རྫས་བཀྲམ་ལ་བྱིན་གྱིས་བརླབས། །སྤྲོ་བ་བསྐྱེད་པའི་ཚིགས་བཅད་བརྗོད། །ལྷ་
ཡི་ང་རྒྱལ་བྱས་པ་ཡིས། །ལུས་པོས་ཕྱོགས་བཅུར་འཁོར་གྱིས་བསྐོར། །སྤོས་དང་དྲིལ་བུ་
ལག་ཏུ་ཐོགས། །མ་ལུས་ཕྱོགས་ན་བཞུགས་པ་ཡི། །དཔའ་བོ་རྣལ་འབྱོར་དགོངས་སུ་
གསོལ། །བདག་མིང་འདི་ཞེས་བགྱི་བ་ཡིས། །རྡོ་རྗེ་ཅན་གྱི་དཀྱིལ་འཁོར་བྲི། །དེང་འདིར་
ཐམས་ཅད་ཀུན་གཤེགས་ཤིག། དངོས་གྲུབ་འདིར་ནི་སྩལ་དུ་གསོལ། །སྟེགས་བུ་ཆེན་པོའི་
དབུས་གནས་ཏེ། །ཡང་ན་དེ་ནས་གནས་པར་བསམ། །སྒྲུབ་པོའི་གྲོགས་མཆོག་མཁས་པ་
ཡིས། །ལྷ་མོ་བཞི་ཡི་ཏིང་འཛིན་ཞུགས། །ཚུལ་བཞིན་དང་ནི་ལྡན་པ་ཡིས། །ཕྱོགས་བཞི་ནས་
ནི་གསོལ་བ་གདབ། །དེ་བཞིན་གཤེགས་པ་ཀུན་ཞི་བ། །དེ་བཞིན་གཤེགས་པ་ཀུན་གྱི་
གནས། །ཆོས་ཀུན་བདག་མེད་པ་ཡི་དངོས། །དཀྱིལ་འཁོར་དམ་པ་བཤད་དུ་གསོལ། །མཚན་
-97-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
རྣམས་ཐམས་ཅད་ཡང་དག་རྫོགས། །མཚན་མིན་ཐམས་ཅད་རྣམ་པར་སྤངས། །ཀུན་ཏུ་བཟང་
པོ་སྐུ་ཡི་མཆོག། དཀྱིལ་འཁོར་དམ་པ་བཤད་དུ་གསོལ། །ཞི་བའི་མཆོག་གི་ཆོས་ལས་བྱུང༌། །
ཡེ་ཤེས་སྤྱོད་པ་རྣམས་སྦྱོང་བ། །ཀུན་ཏུ་བཟང་པོ་གསུང་གི་མཆོག། དཀྱིལ་འཁོར་དམ་པ་
བཤད་དུ་གསོལ། །སེམས་ཅན་ཀུན་གྱི་སེམས་ཆེན་པོ། །རང་བཞིན་དག་ཅིང་དྲི་མ་མེད། །
ཀུན་བཟང་ཐུགས་ཀྱི་འཁོར་ལོས་སྒྱུར། །དཀྱིལ་འཁོར་དམ་པ་བཤད་དུ་གསོལ། །དེ་ནས་དྲི་
ཡི་ཐིག་ལེ་ནི། །སྟེགས་བུའི་སྟེང་དུ་དགུ་བྱས་ཏེ། །དབུས་སུ་མཎྜལ་གྲུ་བཞི་པ། །ཕྱོགས་
མཚམས་རྣམས་སུ་ཟླུམ་པོར་བྱའོ། །དེ་ཡི་སྟེང་དུ་སྐད་ཅིག་མས། །མཁའ་ལ་བཏེགས་པའི་
འཁོར་ལོ་རྣམས། །ཕབ་ལ་མདུན་དུ་དབུལ་བར་བྱའོ། །ཡེ་ཤེས་འཁོར་ལོ་སྤྱན་དྲངས་ལ། །
ཕྱག་རྒྱ་བཞི་ཡིས་གཉིས་མེད་བསྟིམ། །འབྲུ་གསུམ་སྔགས་ཀྱིས་བྱིན་གྱིས་བརླབ། །སྤྱན་ལ་
སོགས་པས་དབང་བསྐུར་རོ། །མཆོད་པ་རྣམས་ཀྱིས་ལེགས་པར་མཆོད། །བསྙེན་པ་རྫོགས་
པའི་བུམ་པ་ལ། །བྱིན་གྱིས་བརླབས་ལ་སོགས་པ་ནས། །མཆོད་པ་ཡན་ཆད་རྫོགས་པར་
བྱའོ། །དྲི་ཡི་ཐིག་ལེ་རེ་རེ་ལ། །རང་རང་བུམ་པ་དགོད་པར་བྱ། །མཆོད་པའི་རྫ་ས་རྣམས་
ཐམས་ཅ